钦定古今图书集成/理学汇编/学行典/第017卷 > 张理易象图说 > 右龙图天地已合之位
## 钦定古今图书集成/理学汇编/学行典/第017卷 > 张理易象图说 > 右龙图天地已合之位

上位象也，合一三五为参天，偶二四为两地，积之凡
十五，五行之生数也。即前象上五位，上五去四得一，
下五去三得二，右五去二得三，左五去一得四，惟中
╳不动。序言“天一居上，为道之宗”者，此也。案《律历志》
云：合二始以定刚柔，一者阳之始，二者阴之始。今则
此图，其上天〇者。⚊之象也。“其下《地》”，者。⚋之象也。
“其中天”，者，四象五行也。左上一〇太阳，为火之象。
右上一〇少阴，为金之象。左下一〇少阳，为木之象。
右下一〇太阴，为水之象。土者冲气居中，以运四方，
畅始施生。亦阴亦阳。右旁三“三才之象”，卦之所以
画三，左旁四，四时之象，蓍之所以揲四，是故上
象一、二、三四者，蓍数卦爻之体也。下位形也，九八七
六，金、木、火、水之盛数，中见地十土之成数也。即前象
下五位，以中央六分开，置一在上六而成七，置二在
左六而成八，置三在右六而成九，惟下六不配而自
为六。《序》言“六分而成四，象地六不配”者，此也。案：七者
蓍之圆，七七而四十有九。八者卦之方，八八而六十
有四。九者，阳之用，阳爻百九十二。六者阴之用，阴爻
亦百九十二。十者，大衍之数。以五乘十，以十乘五，而
亦皆得五十焉。是故下形六、七、八、九者，蓍数卦爻之
用也。上体而下用，上象而下形，象动形静，体立用行，
而造化不可胜既矣。

案一二三四天之象，象变于上；六七八九地之形，形
成于下。上下相重而为五行，则左右前后生成之位
是也，上下相交而为八卦，则四正四隅九宫之位是
也。今以前后图参考，当如《太乙遁甲》阴阳二局图，一二三四犹《遁甲》天盘在上，随时运转，六七八九犹遁
甲地盘在下，布定不易，法明天动地静之义，而前此
诸儒未有能发其旨。是故一在南起法天象动而右
转。初交，一居东南、二居西北，三居西南，四居东北，四
阳班布居上右四阴班布居下左分阴分阳，而天地
设位。再交，一居东北、二居西南、三居东南、四居西北，
则牝牡相衔而六子卦生。合是二变而成先天八卦，
自然之象也。然后重为生成之位，则一六二七，三八
四九，阴阳各相配合，即邵子、朱子所述之图也。三交：
一居西北，二居东南，三居东北，四居西南，则刚柔相
错而为坎离震兑。四交：一居西南，二居东北、三居西
北，四居东南，则右阳左阴而乾坤成列。合是二变而
成后天八卦裁成之位也。再转则一复于南矣。《大传》
所谓“参伍以变，错综”其数。刘歆云。“《河图》《洛书》。相为经
纬。八卦九章。相为表里。”此其义也。

鹤田蒋师文曰：“谓《河图》成数在下，象地而不动；生数
象天，运行而成卦。以先天八卦为自然之象，后天八
卦为财成之位。观其初交而两仪立，再交而六子生；
三交震兑相望，而坎离互宅；四交乾坤成列，而艮巽
居隅。圣人升离于南，降坎于北，而四方之位正。置干
于西北，退坤于西南，而长女代母之义彰。则先天见
自然之象，后天见财成之位”者，至明著矣。虽其说不
本先儒，然象数既陈，而义理昭著，不害自为一家之
言也。子朱子尝曰：“无事时好看《河图》《洛书》，数，且得自
家流转得动。”今观仲纯此说而尤信。